《寄和叔 其二》
宋代·李正民

飘泊柯山二十春，琴书索莫困埃尘。忆攀杨柳当年别，愁见桃埃几度新。

公业有田犹告乏，渊明解绶便忧贫。浮生种种皆为累，况是羁栖一旅人。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。